龍淵
作者：何耕
朝代：宋

paragraphs: 門前大江河渺漫，昔人飲牛水爲乾。
水乾龍逝亦其理，近在咫尺聊泥蟠。
魚暇玩侮娬獺笑，縱有靈怪誰當看。
德人問舍壓我境，便爾築室相遮欄。
坐令异類皆屏伏，恃有此耳差少安。
却紆朱紱去監郡，遣我守舍良獨難。
昨來過門恍如夢，龍致此語催歸鞍。
先生不信反不笑，謂我饒舌狂豐干。